open-index/open-wikipedia-markdown huggingface dataset:
Արթուր (արքա)

**Արթուր արքա** (), բրիտների առասպելական առաջնորդ։ Ըստ ավանդության ապրել է 5-6-րդ դարերում, ջախջախել է Բրիտանիա ներխուժած գերմանացի սաքսոնական ցեղերին։ Բրիտանական էպոսի («Արթուրիանա») և բազմաթիվ ասպետական վեպերի գլխավոր հերոսը։ Առայժմ պատմաբաններին չի հաջողվել գտնել Արթուրի պատմականության ապացույցներ, սակայն շատ ուսումնասիրողներ չեն բացառում, որ կերպարի պատմական նախատիպը գոյություն է ունեցել։

Լեգենդի համաձայն Արթուրն իր պալատում՝ Կամելոտում հավաքեց Կլոր սեղանի հմայիչ ու ազնիվ ասպետներին։ Արթուրի և նրա ասպետների քաջագործությունների մասին բազմաթիվ լեգենդներ և ասպետական վեպեր կան, որոնք հիմնականում վերաբերում են Սուրբ Գրաալի փնտրտուքներին և գեղեցիկ կանանց փրկությանը։ Արթուր արքայի և նրա ասպետների մասին էպոսը հիմք է ծառայել տարբեր գրական ստեղծագործությունների, կերպարվեստի, կինոյի և արվեստի այլ ձևերի համար։

## Պոեզիա
[thumb|right|Արթուր արքայի արձանը [Ալբրեխտ Դյուրերի էսքիզի հիման վրա Ինսբրուքում]]

Արթուրի մասին առաջին անգամ հիշատակումը պարունակվում է ուելսական պոեմում՝ թվագրված մոտավորապես 600 թվականին։ Պոեմում նկարագրվում է անգլոսաքսերի և արքաների («Հին հյուսիսից») ճակատամարտը։ CII չափածոյում՝ նկարագրելով բրիտանացիների առաջնորդին, պոետը համեմատում է նրան Արթուրի հետ։

thumb|left|Առաջին հիշատակումը 1275 թվականի ձեռագրից

Մեկ այլ, ավելի հին ուելսական պոեմը, որում հանդես է գալիս Արթուրը, Աննունի գավաթն (Preiddeu Annwfn) էր, մ․թ․ VI դար։ Պոեմը նվիրված է Արթուրի ճանապարհորդությանը դեպի Աննուն՝ ուելսական հանդերձյալ աշխարհ։ Պոեմի ճշգրիտ թվականի որոշումը դժվար էր, բայց լեզվաբանական հետազոտությունը ցույց տվեց, որ տեքստը իր ժամանակակից ձևը ընդունել է մոտավորապես մ․թ․ 900 թվականին։

## Ծագումնաբանություն
Արթուրի տոհմածառը ենթադրաբար շարադրված է «Հերոսների ծագումը» (Bonedd yr Arwyr) ծագումնաբանությունում՝ Mostyn MS 117 հին ձեռագրից, որը պահպանվում է Ուելսի Ազգային գրադարանում։ Ձեռագիրը թվագրված է 13-րդ դարի վերջերին։ Ծագումնաբանությունը ավարտվում է հին ձեռագրով, որը գտնվում է 138-139 էջերում։ Արթուրը հիշատակվում է առաջին ճյուղում։

Արթուրի տոհմածառը հստակ շարադրված է 5-րդ և 6-րդ բաժիներում․

## Ծանոթագրություններ

Կատեգորիա:Անձինք կելտական սերմամբ
Կատեգորիա:Բրիտանացիներ
Կատեգորիա:Դիցաբանություն
Կատեգորիա:Լեգենդներ
Կատեգորիա:Կելտական դիցաբանություն
Կատեգորիա:Միջնադար
Դյուբուր

**Դյուբուր**, լեռ Հայկական լեռնաշխարհում, Սուրմալուի գավառում։ Նշանակված է Կովկասի 5-վերստանոց քարտեզում։

## Ծանոթագրություններ

Կատեգորիա:Հայկական Պար
Կատեգորիա:Իգդիրի մարզի լեռներ
Կատեգորիա:Լեռներ այբբենական կարգով
Դրամի լեռնաշղթա

**Դրամի լեռներ,** լեռնաշղթա Հայկական պար լեռնահամակարգում, նրա Սուկավետ-Այծպտկունք հատվածում, ամենաարևելյան ճյուղը։ Երկարությունը՝ 5 կմ, հրաբխային է։

## Ծանոթագրություններ

Կատեգորիա:Հայկական լեռնաշխարհի լեռնաշղթաներ
Սկոպիեի ջրանցույց

**Սկոպյեի ջրանցույց** (), ջրանցույց և հնագիտական վայր Մակեդոնիայի Վիզբեգովո գյուղում՝ Սկոպյեից 2 կմ հյուսիս-արևմուտք։ Սկոպյեի ջրանցույցը Մակեդոնիայում գտնվող միակ ջրանցույցն է, և նախկին Հարավսլավիայի տարածքի երեք ամենամեծ և լավ պահպանված ջրանցույցներից մեկը՝ Սպլիտ քաղաքի մոտ գտնվող Դիոկլետինայի, Մոնտենեգրոյի Բար ջրանցուցների հետ միասին։

## Պատմություն
Սկոպյեի ջրանցույցի կառուցման ժամկետները հստակ չեն։ Կա երեք տեսություն.

* Հին Հռոմի տիրապետության ժամանակաշրջանում (1-ին դար). ըստ այս տեսության ջրանցույցը սնել է Սկուպի բնակավայրը
* Բյուզանդական կայսրության տիրապետության ժամանակաշրջանում (Հուստինիանոս Ա գահակալության օրոք). այս տեսության համաձայն ջրանցույցը ջուրը հասցրել է Հուստիանոս Պրիմա բնակավայր
* Օսմանյան կայսրության տիրապետության ժամանակաշրջանում. այս տեսության համաձայն ջրանցույցը կառուցվել է 16-րդ դարում մեծ թվով թուրքական բաղնիքների համար

Ջրանցույցն օգտագործվել է մինչև 18-րդ դար։ Պահպանվել է միայն 386 մետր 55 կամարներից աղյուսե և քարե շինությունը։ Հավանաբար ջրանցույցը ջուր վերցրել է Լավովեց աղբյուրից (Սկոպսկա Ցրնա Գորա լեռներում գտնվող Գլուվո գյուղից), Սկոպյեից 9 կմ հյուսիս-արևմուտք և ջուրը հասցրել է քաղաքի կենտրոն։
thumb|751x751px|center|<center>Համայնապատկեր Սկոպյեի ջրանցույց</center>
մինի|Սկոպյեի ջրանցույցը մինչև 1945 թվականը

## Գրականություն
* Petrov K, «Akvedukt kraj Skopje i problemot na negovata datiranje», Godisen Zbornik na Filozofski Fakultet, 13 (1962).

## Ծանոթագրություններ

## Արտաքին հղումներ

* Аквадуктот во Скопје, on site utrinski vesnik 
* Игор Василевски:Аквадукт Скопје,on site www.architect.mk 
* Аквaдукт Скопје ... Akvadukt Skopje ... Aqueduct Skopje on site volanskopje (photos)

Կատեգորիա:Հյուսիսային Մակեդոնիայի կամուրջներ
Կատեգորիա:Ուղանցույցներ
Իվան Ցիբուլկա

**Իվան Ցիբուլկա** (, ), չեխ թավջութակահար, կոմպոզիտոր, մանկավարժ։ Կյանքի մեծ մասն ապրել է Բուլղարիայում։

Կինը՝ պրոֆեսոր Մառա Մարինովա-Ցիբուլկան, եղել է վոկալի ուսուցիչ, որդին՝ Կիրիլ Ցիբուլկան, կոմպոզիտոր։

## Կենսագրություն
Իվան Ցիբուլկան ծնվել է 1880 թվականին Պրահայում։ 10 տարեկան հասակում սովորել է թավջութակ նվագել։ Նա համարվում է չեխ պրոֆեսիոնալ թավջութակահարներից մեկը։

### Ստեղծագործական ուղի
20 տարեկանում տեղափոխվել է Բուլղարիա և 1900 թվականին սկսել իր երաժշտական կարիերան գվարդիայի նվագախմբում, այնուհետև առաջին թավջութակահարի տեղ է ստացել Սոֆիայի ազգային օպերայի նվագախմբում։ Երաժշտի ռեպերտուարը եղել է բազմազան՝ բաղկացած Անտոնին Դվորժակի, Յոզեֆ Հայդնի, Քամիլ Սեն-Սանսի թավջութակի համար ստեղծագործություններից։ 1901 թվականին Բուլղարիայում հիմնել է առաջին լարային քառյակը, որի կազմի մեջ են ընդգրկվել Իոսիֆ Շվարցերը, Ֆր. Հանելը և Կլինգերը։ Քառյակը գոյատևեց 2 տարի, սակայն կարողացավ իր տեղը հաստատել որպես Բուլղարիայի մշակութային իրադարձությունների հիմնաղբյուր։

1908 թվականին Իվան Ցիբուլկան դարձավ Բուլղարիայի օպերայի և բալետի ազգային թատրոնի և 1924 թվականին Սոֆիայի ֆիլհարմոնիկ նվագախմբի հիմանդիրներից մեկը, այնուհետև՝ նախագահը։ 1908 թվականի հոկտեմբերի 18-ին կայացել է «Болгарска оперна дружба» (Բուլղարիայի օպերայի և բալետի ազգային թատրոնի) առաջին ներկայացումը, որի ընթացքում ներկայացվեցին հատվածներ Գունոյի «Ֆաուստ» և Ջուզեպպե Վերդիի Տրուբադուր օպերաներից դիրիժոր Հենրիխ Բիզների մասնակցությամբ։

Ցիբուլկան հեղինակել է ստեղծագործություններ կամերային նվագախմբի, թավջութակի, երթերի սիմֆոնիկ նվագախմբերի համար։ Արվեստի բնագավառում զգալի ներդրումների համար արժանացել է պարգևների։

### Մանկավարժական գործունեություն
Իվան Ցիբուլկան ծավալել է նաև ակտիվ մանկավարժական գործունեություն, անցկացրել է վարպետության դասեր։ 1907-1934 թվականներին դասավանդել է Սոֆիայի մասնավոր և պետական երաժշտական հաստատություններում, Երաժշտության պետական ակադեմիայում, որտեղ 1925 թվականին ստացել է պրոֆեսորի կոչում, իսկ 1933-1934 թվականներին եղել է կառույցի տնօրենը։ Նրա սաներից են Վեսելին Վապորջիևը, Կիրիլ Վապորջիևը, Անգել Բորիսովը, Կոնստանտին Կուգիսկին և այլք։

### Ուսում
1921 թվականին ավարտել է Ֆելիքս Մենդելսոնի անվան Լայպցիգի երաժշտության և թատրոնի բարձրագույն դպրոցը։

### Ընտանիք
1921 թվականին ամուսնացել է երգչուհի, վոկալիստ-մանկավարժ Մառա Մարինովայի հետ՝ 15 տարի Վատիկանից սպասելով ուղղափառ եկեղեցում ամուսնանալու թույլտվության։ 1927 թվականին ծնվել է նրանց որդին՝ Կիրիլը, հայտնի բուլղարացի կոմպոզիտոր, բազմաթիվ գեղարվեստական ֆիլմերի երաժշտության հեղինակ։

## Ծանոթագրություններ

## Արտաքին հղումներ
* Цибулка - една чешка музикална династия в България 
* Музика под пагон

Կատեգորիա:Չեխ կոմպոզիտորներ
Կատեգորիա:Չեխ մանկավարժներ
Կատեգորիա:Չեխ թավջութակահարներ
Կատեգորիա:Չեխ երաժիշտներ
Կատեգորիա:Բուլղարացի կոմպոզիտորներ
Կատեգորիա:Բուլղարացի թավջութակահարներ
Կատեգորիա:Երաժշտական մանկավարժներ
Բուլղարիայի օպերայի և բալետի ազգային թատրոն

**Բուլղարիայի օպերայի և բալետի ազգային թատրոն** (), ազգային մշակութային հաստատություն Բուլղարիայի մայրաքաղաք Սոֆիայում։

## Պատմություն
Բուլղարիայում առաջին օպերային հաստատությունն ստեղծվել է 1890 թվականին որպես օպերային և դրամատիկ կազմակերպություն։ 1891 թվականին կազմակերպությունը տարանջատվում է և ստեղծվում են *Salza i Smyah* թատերախումբը և բուլղարական պետական օպերան։ Ֆինանսական դժվարությունների պատճառով այն փակվում է։

Բուլղարիայի օպերային հասարակությունն ստեղծվել է 1908 թվականին։ Հիմնադիրներից է եղել Իվան Ցիբուլկա‎ն։ 1908 թվականի հոկտեմբերի 18-ին կայացել է «Болгарска оперна дружба» (Բուլղարիայի օպերայի և բալետի ազգային թատրոնի) առաջին ներկայացումը, որի ընթացքում ներկայացվել են հատվածներ Գունոյի «Ֆաուստ» և Ջուզեպպե Վերդիի Տրուբադուր օպերաներից դիրիժոր Հենրիխ Բիզների մասնակցությամբ։
մինի|Բուլղարիայի օպերայի և բալետի ազգային թատրոն, Սոֆիա, 1940
Օպերան ազգային կարգավիճակ է ստացել 1922 թվականին և անվանափոխվել է Ազգային օպերայի։ Բալետային կազմակերպությունն ստեղծվել է 1928 թվականին։ Կառույցն իր գործունեությունը դադարեցրել է 1944 թվականին, երբ Երկրորդ համաշխարհային պատերազմի ժամանակ Սոֆիան ռմբակոծվել է, այնուհետև կառավարական ֆոնդերի ավելացմամբ շարունակել է գործունեությունը։

## Շենքը
Թատրոնի շենքը նախագծվել է 1921 թվականին և կառուցվել է 1947 թվականին։ Բացումը կայացել է 1953 թվականին։

## Ծանոթագրություններ

## Արտաքին հղումներ
* 

Կատեգորիա:1908 կառույցներ
Կատեգորիա:Օպերայի և բալետի թատրոններ
Կատեգորիա:Սոֆիայի տեսարժան վայրեր
Կատեգորիա:Սոֆիայի թատրոններ
Կատեգորիա:1953 հիմնադրված թատրոններ
Ալեքսանդր Շագաֆյան

**Ալեքսանդր Խաչատուրի Շագաֆյան** (1908, Կարս-1992), հայ դերասան, ՀԽՍՀ վաստակավոր արտիստ (1957)։

## Կենսագրություն
Ալեքսանդր Շագաֆյանը ծնվել է Կարսում 1908 թվականին։ 7 տարեկանում որբանում է, ընկնում Ալեքսանդրապոլի որբանոց։ 1928 թվականին Լենինականում ծանոթանում է Վարդան Աճեմյանի հետ։ Այնուհետև մեկնում է Երևան՝ բանվորական թատրոն։ Հանդիպում է բեմի մեծերից Լևոն Քալանթարին։ 1933 թվականից կյանքը կապում է Կիրովականի թատրոնի հետ։ Խաղացել է 150-ից ավելի մեծ ու փոքր դերեր։ Յագոյի նրա դերակատարումը բարձր է գնահատել Վահրամ Փափազյանը.

## Դերեր
* Կաջար՝ «Վագիֆ»
* Բալաբեկ՝ «Փորձադաշտ»
* Յագո՝ «Օթելլո»
* Վուրմ՝ «Խարդավանք և սեր»
* Պապակ՝ «Ռուզան»
* Բարին քարոզող մարդ՝ «Դիպլիպիտո»
* «Կապիտան Առաքել»

## Ծանոթագրություններ

Կատեգորիա:Կարս քաղաքում ծնվածներ
Կատեգորիա:ՀԽՍՀ վաստակավոր արտիստներ
Կատեգորիա:Հայ դերասաններ
Գրիգոր Գույումջյան

**Գրիգոր Պողոսի Գույումջյան** (), հայ աղբյուրագետ, գրականագետ, վաստակավոր լրագրող, հասարակական գործիչ, «Սեբաստիա» հայրենակցական միության նախագահ, Հայաստանի դեմոկրատական կուսակցության հիմնադիր անդամ։

## Կենսագրություն
Գրիգոր Գույումջյանը ծնվել է Հունաստանի Սալոնիկ քաղաքում։ 1990-ական թվականներին Գրիգոր Գույումջյանը աշխատել է Երևանի պետական համալսարանի ժուռնալիստիկայի ֆակուլտետում։ Մասնագետ էր սփյուռքահայ մամուլի պատմությանը (հին և միջին շրջաններ), ինչպես նաև հայրենակցական միությունների գործունեությանը։ Բազմակողմանի գիտելիքների տեր «Հայկական սովետական հանրագիտարանի» բազմաթիվ բառահոդվածներ պատկանում են նրա գրչին։ Ճանաչված աղբյուրագետ, գրականագետ, վաստակավոր լրագրող, հասարակական գործիչ, «Սեբաստիա» հայրենակցական միության նախագահ, Հայաստանի դեմոկրատական կուսակցության հիմնադիր անդամ։

## Ծանոթագրություններ

Կատեգորիա:Հայ գրականագետներ
Կատեգորիա:Հայ աղբյուրագետներ
Կատեգորիա:Հայ լրագրողներ
Կատեգորիա:Հայ հասարակական գործիչներ
Վիլլա Ֆառնեզինա

**Վիլլա Ֆառնեզինա** (), բարձր Վերածննդի ժամանակաշրջանի ճարտարապետական և գեղանկարչական հուշարձան, որը գտնվում է Տիբեր գետի աջ ափին, Հռոմի Տրաստևերե շրջանում։

## Պատմություն
Վիլլան կառուցվել է սիենյան հարուստ բանկիր և Հռոմի պապ Հուլիոս II-ի գանձապետ Ագոստինո Կիջիիի համար։ 1506-1510 թվականներին սիենացի նկարիչ և Բրամանտեի աշակերտ Բալթազար Պերուցին նախագծում և կառուցում է վիլլան։ Վիլլան տարբերվում է Վերածննդի դարաշրջանին յուրահատուկ պալատներից, այն նախատեսված էր որպես ամառային լայնարձակ հանգստավայր։ Սկզբնական շրջանում գլխավոր մուտքը գտնվում էր հյուսիսային կողմում։ Իսկ այժմ այցելուները մուտք են գործում հարավային կողմից։

Կիջին ֆրեսկայով ձևավորումը հանձնարարում է Ռաֆայելին, Սեբաստիանո դել Պիոմբոյին, Ջուլիո Ռոմանոյին և Սոդոմային։ Ռաֆայելի առավել հայտնի ֆրեսկաները գտնվում են առաջին հարկում՝ «Ամուրը և Փսիխեան», «Գալատեայի Տրիումֆը»։ Հարևան ննջարանում Սոդոմանը պատկերում է դրվագներ Ալեքսանդր Մակեդոնացու կյանքից, Ալեքսանդրի և Ռոքսանայի ամուսնությունը։

1577 թվականին վիլլան դառնում է Ֆարնեզե ընտանիքի սեփականությունը։ XVI դարում Միքելանջելոն առաջարկում է Պալացցո Ֆարնեզեն, որը գտնվում է Տիբերի հակառակ ափին և որում նա աշխատում էր, միացնել Վիլլա Ֆարնեզեին կամրջի միջոցով։ Աշխատանքները սկսվում են, սակայն ավարտին չեն հասցվում։

Ավելի ուշ վիլլայի տնօրինումը անցնում է Բուրբոնների տանը, իսկ 1861 թվականին՝ Հռոմում Իսպանիայի դեսպան Բերմուդես դե Կաստրոյին։ Այժմ այն պատկանում է Իտալիայի կառավարությանը և այնտեղ տեղակայված է Դել Լինչեի անվան ազգային ակադեմիան։

## Պատկերներ
*Ռաֆայելի Փսիխեա լոջիան 
*Ճակատամաս և ֆրեսկաներ
*Այգին
*Ճարտարապետություն 
*Արբանյակային լուսանկար

## Ծանոթագրություններ

## Աղբյուրներ
*Virtual tour of Villa Farnesina on romainteractive.com  

Կատեգորիա:Իտալիայի շենքեր և կառույցներ
Անտեզան լա Շապել

**Անտեզան լա Շապել** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Սեն Ժան դ՛Անժելի կանտոնի կազմի մեջ։

Համայնքի INSEE կոդ՝ 17013։

## Բնակչություն
Համայնքի բնակչությունը 2010 թվականին կազմում էր 358 մարդ։

## Տնտեսություն
2010 թվականի տվյալներով 217 աշխատունակ տարիքի մարդկանցից (15-64 տարեկան) 159-ը տնտեսապես ակտիվ էին, 58-ը անգործունակ (ակտիվության ցուցանիշը 73.3 %, 1999 թվականին եղել է՝ 72.0 %)։ 159 աշխատունակ բնակիչներից 148-ը աշխատում էին (82 տղամարդ և 66 կին), անաշխատանք էին 11-ը (4 տղամարդ և 7 կին)։
58 անգործունակ մարդկանցից 19-ը աշակերտներ կամ ուսանողներ են, 26-ը թոշակառու, 13-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Անտեզան լա Շապելը Վիճակագրության ազգային ինստիտուտի կայքում 

Կատեգորիա:Ֆրանսիայի համայնքներ
Ցխեմլիսխիդ

**Ցխեմլիսխիդ** (), գյուղ Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Գյուղը գտնվում է ծովի մակարդակից 90 մետր բարձրության վրա։ Շրջկենտրոն Օզուրգեթից հեռու է 7 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմել է 446 մարդ։

Գյուղում գործում է դպրոց, մշակույթի տուն, Սուրբ Նիկոլաս եկեղեցին։

## Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Ծանոթագրություններ

Կատեգորիա:Վրաստանի գյուղեր
Կատեգորիա:Օզուրգեթի շրջան
Զբոսաշրջությունը Հունաստանում

[մինի|աջից|370x370px|Փոքրիկ [Իդրա նավահանգստային քաղաք-կղզին]]
**Հունաստան,** () պետությունը է Հարավային Եվրոպայում։ Հյուսիսից սահմանակից է Ալբանիային, Մակեդոնիային և Բուլղարիային, իսկ արևելքից՝ Թուրքիային։ Հունաստանն արևելքից ողողվում է Էգեյան ծովով, արևմուտքից՝ Հոնիական ծովով, իսկ հարավից՝ Միջերկրական ծովով։

Հունաստանը ըստ ջրափնյա գծի երկարության (13.676 կմ) 11-րդն է աշխարհում։ Ունի հսկայական թվով կղզիներ (մոտ 1․400, որոնցից 227-ը բնակեցված են), որոնցից են՝ Կրետեն, Դոդեկանեսը և Հոնիական կղզիները։ Հունաստանի տարածքի 80%-ը լեռնոտ է։ Լեռներից ամենաբարձրը Օլիմպոսն է (2917 մ)։

## Զբոսաշրջություն
Հունաստանը Եվրոպայի և աշխարհի զբոսաշրջային կենտրոններից մեկն է։ Ամեն տարի Հունաստան է այցելում մինչև 18 միլիոն զբոսաշրջիկ, որը կազմում է ամբողջ աշխարհի զբոսաշրջիկների թվի 15 %-ը։

Հունաստանում զբոսաշրջիկներին գրավում են հիմնականում բազմաթիվ անտիկ հուշարձանների և հրաշալի արևադարձային կլիմայի համադրությունը։ Հունաստանին է պատկանում ավելի քան 2 հազար կղզիներ։

Հունաստանի եկամտի մեծ մասը գալիս է զբոսաշրջության ոլորտից։ 2009 թվականի տվյալներով այն կազմում է երկրի ամբողջ Համախառն ներքին արդյունքից 15%-ը։ Միևնույն ժամանակ տնտեսության և մրցունակցության նախարարության տվյալներով, եթե հաշվի առնենք թաքնված եկամուտները (2007 թվականին՝ 36 %), զբոսաշրջության ավանդը կազմում է ՀՆԱ-ի 18-20%-ը։

Բացի այդ, այս ոլորտում աշխատում է մոտ 900000 մարդ, այդ թվում նաև HoReCa ոլորտում, որը կազմում է ընդհանուր բնակչության 6,9%-ը։ Սա Եվրամիությունում երրորդ ցուցանիշն է՝ Մալթայից և Իսպանիայից հետո։ 2008 թվականին Հունաստանն ընդունել է 17.5 միլիոն զբոսաշրջիկի։

## Պատկերասրահ

File:Hachet Noulet MHNT.PRE.2011.0.429.jpg
File:Naxos Gate.JPG
File:Rethymnon-harbour-at-night.jpg
File:Hydra donkey.JPG
File:Porto Carras Sithonia.jpg
File:Greece_Delphi_Tholos.jpg
File:DSC 1534-2 Metsovo.jpg
File:ParosHuis.JPG
File:Ναυάγιο Ζακύνθου.jpg
Oia.jpg
Corfu_town.jpg
 


## Ծանոթագրություններ

Կատեգորիա:Զբոսաշրջությունը Հունաստանում
Արմեն Միրաքյան (երգիչ)

**Արմեն Վահանի Միրաքյան** (), հայ օպերային երգիչ։

Օպերային երգիչ Վահան Միրաքյանի որդին, դերասանուհի Մարինե Մխիթարյանի ամուսինը։

## Կենսագրություն
Արմեն Միրաքյանը ծնվել է Երևանում օպերային տենոր Վահան Միրաքյանի ընտանիքում։ Սովորել է Երևանի Ռոմանոս Մելիքյանի անվան երաժշտական ուսումնարանում, 1994 թվականին ավարտել է Երևանի Կոմիտասի անվան պետական կոնսերվատորիան` պրոֆեսոր Մ. Հարությունյանի դասարանը։ 1998 թվականից եղել է Երևանի Սպենդիարյանի անվան օպերայի և բալետի ազգային ակադեմիական թատրոնի մեներգիչ։ Նույն թվականին Հովհաննես Չեքիջյանի ղեկավարած երգչախմբի հետ կատարել է «Ազգերի հիմն» ստեղծագործությունը։ 1999 թվականին Արամ Խաչատրյանի տուն-թանգարանում կատարել է իտալական կոմպոզիտորների ստեղծագործությունները, 2000 թվականին օպերային թատրոնում հանդես է եկել Առլեկինի դերերգով (Լեոնկավալոյի «Պայացներ»)։ 2001 թվականին օպերային թատրոնում կայացել է Արմեն Միրաքյանի մենահամերգը՝ ռուս կոմպոզիտորների ստեղծագործությունների կատարմամբ։ Կատարել է ռուսական, իտալական, նեապոլիտանական, հայկական երգեր, օպերային և կամերային ստեղծագործություններ։

## Մրցանակներ
* Կոմիտասի անվան և իտալական ռոմանսի «Բելկանտո» մրցույթների դափնեկիր, 1996
* Սայաթ-Նովա համահայկական մրցույթի գլխավոր մրցանակ, 2000

## Ծանոթագրություններ

Կատեգորիա:1962 ծնունդներ
Կատեգորիա:2013 մահեր
Կատեգորիա:Երևան քաղաքում ծնվածներ
Կատեգորիա:Երևան քաղաքում մահացածներ
Կատեգորիա:Հայ օպերային երգիչներ
Կատեգորիա:Հունիսի 12 մահեր
Կատեգորիա:Նոյեմբերի 17 ծնունդներ
Կատեգորիա:Տենորներ
Արմեն Միրաքյան (այլ կիրառումներ)

* Արմեն Բագրատի Միրաքյան, հայ կինոօպերատոր։ Հայաստանի արվեստի վաստակավոր գործիչ (2011)։
* Արմեն Վահանի Միրաքյան, հայ օպերային երգիչ, տենոր։
Պատանի երաժիշտների Եվրատեսիլ 2016

**Պատանի երաժիշտների Եվրատեսիլ 2016** (), 18-րդ մանկական Եվրատեսիլը, որը անցկացվելու է Գերմանիայում 2016 թվականին։ Մրցույթի եզրափակիչ փուլը տեղի է ունենալու 2016 թվականի սեպտեմբերի 3-ին, գերմանական Քյոլն քաղաքի «Քյոլնի տաճար»-ում։ Մրցույթին մասնակցելու են դեռահաս երեխաները, որոնց հասակը չպետք է գերազանցի 20 տարեկանը։

Մրցույթը տեղի կունենա գերմանական «WDR» հեռուստաընկերության և Եվրոպական հեռարձակողների միության աջակցությամբ։ Ներկայումս հայտնի է մասնակցող երկրներից միայն չորսի անունները։ Հայտնի է նաև, որ մասնակիցներին կուղեկցի Քյոլնի Ռադիո սիմֆոնիայի օրկեստրը։

## Անցկացման վայրը
մինի|ձախից|Գերմանիայի Քյոլն քաղաք
2014 թվականի դեկտեմբերի 9-ին Եվրոպայի հեռարձակողների միությունը թարմացրել է մրցույթի պաշտոնական կայքը, այն հայտարարությամբ, որ Գերմանիան ընդունել է 18-րդ դասական Պատանի երաժիշտների Եվրատեսիլ 2016-ը անցկացվի Գերմանիայում։

Գերմանիայում 2002 թվականին և 2014 թվականին արդեն տեղի են ունեցել դասական «Մանկական Եվրատեսիլ երաժիշտների մրցույթ»։ 2002 թվականին մրցույթը տեղի է ունեցել Բեռլինի «Բեռլինյան դրամատիկական թատրոն»-ում, իսկ 2014 թվականին տեղի է ունեցել Քյոլն քաղաքի «Քյոլնի տաճար»-ում։ Սա առաջին դեպքն էր, երբ երկիրը համաձայնում է երկրորդ անգամ մրցույթը անցկացնել Գերմանիայում։

## Մասնակիցներ

## Մյուս երկրները
### 2014 թվականի մրցույթի մասնակիցները, ովքեր չեն համաձայնվել մասնակցել մրցույթին
* 
* 
* 
* 
* 
* 
* 

### Հնարավոր մասնակիցներ
*  — Խորվաթիայի «HRT» ազգային հեռուստաընկերությունը ցանկություն է հայտնել մասնկացել մրցույթին

### Մերժել
*  — 2015 թվականի հոկտեմբերի 29-ին հաղորդավարը հայտնել է, որ երկիրը 2016 թվականի մրցույթին չի մասնակցելու։
*  — 2015 թվականի հոկտեմբերի 20-ին հաղորդավարը հայտնել է, որ երկիրը չի վերադառնալու մրցույթ։
*  — 2015 թվականի հոկտեմբերի 19-ին հաղորդավարը հայտնել է, որ երկիրը չի վերադառնալու մրցույթ։
*  — 2015 թվականի հոկտեմբերի 18-ին հաղորդավարը հայտնել է, որ երկիրը չի վերադառնալու մրցույթ։
*  — 2015 թվականի հոկտեմբերի 15-ին հաղորդավարը հայտնել է, որ երկիրը չի վերադառնալու մրցույթ։

## Ծանոթագրություններ

## Արտաքին հղումներ
* Տեղեկություններ
* Պաշտոնական կայք 

Կատեգորիա:Մանկական Եվրատեսիլ երգի մրցույթ
Ադրբեջանի պատմության թանգարան (Բաքու)

**Ադրբեջանի պատմության թանգարան** (), ադրբեջանական պատմության թանգարան։ Հիմնադրվել է 1920 թվականին և այժմ գտնվում է Ադրբեջանի մայրաքաղաք Բաքվում։

## Պատմություն
thumb|ձախից|250x250px|Թանգարանային նմուշներ
Ադրբեջանի պատմության թանգարանը զբաղեցնում է 3000 քմ տարածք, որից 2000-ը տրամադրված է գիտական ցուցադրություններին։ Թանգարանում ցուցադրված են հոգևոր և նյութական մշակույթին, ինչպես նաև քաղաքական պատմությանը, արվեստին և Ադրբեջանի քաղաքական կյանքը բնութագրող թանգարանային նմուշներ և հնագիտական իրեր։

Թանգարանի հավաքածուն նվիրված է հին ժամանակներում ներկայիս Ադրբեջանի տարածքում բնակված հին ցեղերի պատմությունից մինչև մերօրյա Ադրբեջանին։ Թանգարանի նմուշները բազմաբնույթ են՝ պատմական, ազգագրական, հնագիտական, բուսաբանական, կենդանաբանական, կիրառական, հետազոտական և այլն։ Կան որոշ բաժիններ, որոնք առանձին նվիրված են ադրբեջանական արվեստին։

1925 թվականին Անդրկոմիսարիատի կազմալուծումից և Ադրբեջանում խորհրդային կառավարությունների հաստատումից հետո թանգարանը չդադարեցրեց իր գործունեությունը։ Թանգարանում շարունակեցին գործել արվեստի, կենսաբանության պատմության, երկրաբանության և այլ բաժիններ և թանգարանը շարունակեց գոյություն ունենալ գրադարանի տեսքով։ Գրադարանում պահվող գրքերը նվիրված էին Հարավային Կովկասին (Հայաստան, Ադրբեջան, Վրաստան) և իսլամական Արևելքի երկրներին (Սիրիա, Իրաք, ԱՄԷ և այլն)։

## Ծանոթագրություններ

## Արտաքին հղումներ

* Պաշտոնական կայք  
* Ադրբեջանի պատմության թանգարան    
* Պատմության թանգարան  
* Ադրբեջանի պատմության թանգարանի 90-ամյա հոբելյանը  

Կատեգորիա:1920 հիմնադրումներ Ադրբեջանում
Կատեգորիա:1920 հիմնադրված թանգարաններ
Կատեգորիա:Ադրբեջանի ազգագրական թանգարաններ
Կատեգորիա:Ադրբեջանի ազգային թանգարաններ
Կատեգորիա:Ադրբեջանի հնագիտական թանգարաններ
Կատեգորիա:Բաքվի թանգարաններ
Հանցավոր Պետերբուրգը

**«Հանցավոր Պետերբուրգը»** (), Անդրեյ Կոնստանտինովի 8 աշխատությունների («Փաստաբանը», «Դատավորը / Փաստաբանը 2», «Գողը / Լրագրող 2», «Հորինողը», «Սուտասանը / Հորինողը 2», «Կալանավորը», «Մենթ», «Աղբահանը») և այլ սցենարիստների 4 ուրիշ աշխատությունների հիման վրա նկարահանած ռուսական խուզարկուական հեռուստասերիալ։ Կազմված է 10 եթերաշրջանից, էկրաններին էր 2000-2007 թվականներին։

Հեռուստասերիալի սկզբնական երկու մասերի առաջին ցուցադրությունը տեղի է ունեցել 2000 թվականի մայիսին ռուսական ՆՏՎ հեռուստաալիքով։ Հետագայում բոլոր եթերաշրջանները հեռուստատեսությամբ բազմաթիվ անգամ հեռարձակվել են։ «Հանցավոր Պետերբուրգը» դարձել է ռուսական ամենահաջողակ և սիրված հեռուստասերիալներից մեկը։

## Ծանոթագրություններ

## Արտաքին հղումներ
* Ոչ պաշտոնական կայքը 
* ստեղծման պատմությունը

Կատեգորիա:2000-ականների հեռուստասերիալներ
Կատեգորիա:Ռուսաստանի դետեկտիվ ժանրի հեռուստասերիալներ
Կատեգորիա:Ռուսաստանի խուզարկուական հեռուրստասերիալներ
Կատեգորիա:Ռուսերեն հեռուստասերիալներ
Կատեգորիա:Քրեական հեռուստասերիալներ
Կատեգորիա:Ֆիլմեր կազմակերպված հանցավորության մասին
Արմեն Միրաքյան (կինոօպերատոր)

**Արմեն Բագրատի Միրաքյան** (), հայ կինոօպերատոր, կինոռեժիսոր, սցենարիստ, Հայաստանի ազգային կինոկենտրոնի ռեժիսոր։ Հայաստանի արվեստի վաստակավոր գործիչ (2011)։

## Կենսագրություն
1962-1966 թվականներին սովորել է Մոսկվայի կինեմատոգրաֆիայի ինստիտուտի օպերատորական բաժնում՝ Ալեքսանդր Գալպերինի և Մարգարիտա Պիլիխինայի դասարանում։ 1957 թվականից աշխատում է Հայֆիլմում, 2006 թվականից՝ Հայաստանի ազգային կինոկենտրոնում։ 1974 թվականից Հայաստանի կինեմատոգրաֆիստների, 1978 թվականից՝ թատերական գործիչների միությունների անդամ է։

1965 թվականին ստեղծագործական պրակտիկան անցել է Անդրեյ Տարկովսկու «Անդրեյ Ռուբլյով» ֆիլմի նկարահանման խմբում, «Մոսֆիլմ», 1972 թվականին՝ «Սոյուզմուլտֆիլմ»-ում։ 1973 թվականին «Հայֆիլմում» նկարահանել է «Սխալ արտահայտություն» հայկական առաջին տիկնիկային մուլտֆիլմը։ Միրաքյանի հեղինակային մուլտֆիլմերը դարձել են հայկական տիկնիկային մուլտիպլիկացիայի հիմքը։

60 գեղարվեստական, վավերագրական, տիկնիկային ֆիլմերի հեղինակ է։

## Ստեղծագործություններ
**Մուլտֆիլմեր**
* «Սխալ արտահայտություն» (1973)
* «Սպորտ, սպորտ, սպորտ» (1974)
* «Շունն ու կատուն» («Հայֆիլմ», 1975)
մինի|Դրվագ «Սխալ արտահայտություն» մուլտֆիլմից
**Օպերատորական աշխատանքներ**
* «Չախ-Չախ թագավորը» (1969)
* «Կրակոց սահմանի վրա» (1970)
* «Հուշարձան» (1972)
* «Օ՜, Գևորգ» (1979)
* «Ծերունին և արևը» (1981)
* «P. S. (Հետգրություն)» (1993)
* «Անուշ մայրիկը» (1983, գեղարվեստական)
* «Սպիտակ քաղաք» (1988, վավերագրական)
* «Ռեքվիեմ» (1989, վավերագրական)
* «Խենթ հրեշտակը» (2000, վավերագրական)
* «Ժանսեմ» (2002)
* «Հայաստանի քարերը» (1968, ռեժիսոր, սցենարիստ, օպերատոր)
* «Պոետի վերադարձը» (2006)

## Ծանոթագրություններ

## Արտաքին հղումներ
* Արմեն Միրաքյանի մասին imdb.com կայքում

Կատեգորիա:20-րդ դարի մուլտիպլիկատորներ
Կատեգորիա:ՀՀ արվեստի վաստակավոր գործիչներ
Կատեգորիա:Հայ ռեժիսորներ
Կատեգորիա:Հայ օպերատորներ
Կատեգորիա:Հայ սցենարիստներ
Կատեգորիա:Հայ կինոօպերատորներ
Կատեգորիա:Հայ մուլտիպլիկատորներ
Կատեգորիա:Հայ կինոռեժիսորներ
Հայոց ցեղասպանության հուշարձան (Լաս Վեգաս)

**Հայոց ցեղասպանության հուշարձան**, հուշարձան ԱՄՆ Նևադա նահանգի Լաս Վեգաս քաղաքի «Սանսեթ փարքում»։ Հուշարձանը ամերիկահայ համայնքի նվերն է Հարավային Նևադայի բնակիչներին։

## Պատմություն
Հուշակոթողը կառուցվել է հայ-ամերիկյան մշակութային միության միջոցներով։ Այն Ծիծեռնակաբերդի հուշարձանի նմանօրինակն է, փոքր չափերով։ Հուշարձանը բաղկացած է 12 քարե սալերից, որոնք խորհրդանշում են Ցեղասպանության ժամանակ տեղահանված 12 հայաբնակ բնակավայրերը։

Հուշարձանի բացման արարողությանը մասնակցել են արքեպիսկոպոս Հովնան Տերտերյանը, արքեպիսկոպոս Մուշեղ Մովսիսյանը, Լաս Վեգասի հայ-ամերիկյան միության խորհրդի անդամ Էնդի Արմենյան, Լաս Վեգասի և Նևադա նահանգի իշխանությունների ներկայացուցիչներ։

## Ծանոթագրություններ

## Արտաքին հղումներ
*Las Vegas to Inaugurate Armenian Genocide Memorial 
*Armenian Genocide Monument Inaugurated In Las Vegas 

Կատեգորիա:ԱՄՆ-ի հայկական հուշարձաններ
Կատեգորիա:Հայոց ցեղասպանության հուշարձաններ
Վակե (Օզուրգեթի շրջան)

**Վակե** (), գյուղ Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Գյուղը գտնվում է ծովի մակարդակից 100 մետր բարձրության վրա։ Շրջկենտրոն Օզուրգեթից հեռու է 24 կմ։

## Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմել է 504 մարդ, Բնակչության 89,9%-ը վրացիներ են, 8,9%-ը՝ հայեր։

## Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Ծանոթագրություններ

Կատեգորիա:Վրաստանի գյուղեր
Կատեգորիա:Օզուրգեթի շրջան
No Sense

«**No Sense**», կանադացի երգիչ Ջասթին Բիբերի երգը, որում իր մասնակցությունն ունի նաև ամերիկացի ռեփեր Թրևիս Սքոթը։ Այն ընդգրկվել է Բիբերի «Purpose» անվանումը կրող չորրորդ ալբոմում, որը թողարկվել է 2015 թվականի նոյեմբերի 13-ին։ Երգը գրվել է Ջասթին Բիբերի, Ջեյսոն Բոյդի, Soundz-ի, Թրևիս Սքոթի և Մայք Դինի կողմից։

## Նախապատմություն

Ջասթին Բիբերն ու Թրևիս Սքոթը առաջին անգամ համագործակցել են երբ Թրևիսն ձայնագրում էր իր «Rodeo» անվանումը կրող առաջին ալբոմը, որը թողարկվեց 2015 թվականի սեպտեմբերին։ Այդ ալբոմի համար նրանք միասին ձայնագրեցին «Maria I'm Drunk» կատարումը, որը դրական արձագանքներ ստացավ երաժշտական քննադատների կողմից։ Բիբերը նաև մասնակցեց Թրևիսի ալբոմի թողարկմանը նվիրված երեկույթին, որտեղ նրանք միասին ելույթ ունեցան։

2015 թվականի հոկտեմբերի 16-ին հայտնի դարձավ, որ Բիբերի «Purpose» կոչվող չորրորդ ալբոմի երգացանկը ներառելու է նաև համագործակցություն Թրևիսի հետ։ Հոկտեմբերի 28-ին Բիբերը իր Թվիթթերի էջում հրապարակեց ալբոմի երգացանկը, որից պարզ դարձավ որ նրանց համագործակցությունը կոչվում է «No Sense»։ Նոյեմբերի 11-ին «Purpose» ալբոմը առանց Բիբերի թույլատվության հայտնվեց համացանցում, իսկ երկու օր հետո՝ նոյեմբերի 13-ին, այն պաշտոնապես դուրս եկավ վաճառքի։

## Տեսահոլովակ
thumb|220px|right|Թրևիս Սքոթը երգի տեսահոլովակում։
Երգի տեսահոլովակը, որի ռեժիսորն է Փերիս Գեբելը, ներկայացվել է 2015 թվականի նոյեմբերի 14-ին Բիբերի VEVO ալիքում։

## Հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:Թրևիս Սքոթի երգեր
Կատեգորիա:Ջասթին Բիբերի երգեր
Սիկհեր

**Սիքեր** (եզակի՝ սիք, սանսկրիտ՝ ਸਿੱਖ), Հնդկաստանում ապրող ժողովուրդ, սիքականություն հետևորդները։ Սիքերը նաև ապրում են հարավարևելյան Ասիայում, Աֆրիկայում, Ֆիջի կղզում, Մեծ Բրիտանիայում։ Խոսում են Հնդեվրոպական լեզվաընտանիքին պատկանող փանջաբերենով։ Սիքերի կրոնը սիքականությունն է, որը ծագել է հնդուականության և իսլամի միջավայրում։

17-18-րդ դարերում սիքերը երկարատև պայքար են մղել Մեծ Մողոլների տոհմի դեմ և Փանջաբում կարողացել են ստեղծել իրենց պետությունը (1765-1849 թվականներ)։ Հենց այնտեղ էլ առաջացել է սիքականությունը՝ որպես բողոք հինդուիզմի կաստայական համակարգի և Մեծ Մողոլների իսլամադավան տոհմի քաղաքական գերիշխանության դեմ։ Սիքականության հիմնադիրը համարվում է Գուրու Նանակը։ Սիքականության ուսմունքը փոխանցվել է 10 գուրուներից (հոգևոր ուսուցիչներ)։ Գուրուն սիքականության կրոնական համայնքի հոգևոր առաջնորդի տիտղոսն է։ Սիքերի սրբազան քաղաքը Ամրիթսարն է, որը վերածվել է նրանց հոգևոր կենտրոնի։

1849 թվականին անգլիացիների դեմ կռվում, սիքերը պարտվեցին, որից հետո Փանջաբը միացվեց Բրիտանական Հնդկաստանին։ 1947 թվականին Բրիտանական Հնդկաստանը բաժանվեց Պակիստանի և Հնդկաստանի միջև։ Մուսուլմանները և սիքերի միջև առաջացած արյունահեղ կոնֆլիկտների պատճառով բոլոր սիքերը բնակություն հաստատեցին Հնդկաստանում։ 1966 թվականին Փանջաբ նահանգի տարածքը կրճատվեց ի հաշիվ նորաստեղծ Հարյանա նահանգի։ 1970-ական թվականներին սիքերի և  հնդուականների միջև առաջացան հակասություններ։ Սիքերը ցանկանում էին ստեղծել Խալիստան պետությունը։ 1980-ական թվականներին Ամրիթսարում գտնվող Ոսկե տաճարը սիքերի կողմից վերածվեց ամրոցի։ 1984 թվականի հունիսին հնդկական բանակը գրոհով վերցրեց տաճարը, որի արդյունքում զոհվեցին հարյուրավոր սիքեր։ Նույն թվականի հոկտեմբերին, սիքերից կազմված իր թիկնապահների կողմից սպանվեց Հնդկաստանի վարչապետ Ինդիրա Գանդին։ Դրա հետևանքը եղավ սիքերի կոտորածը, որը խլեց հազարավոր մարդկանց կյանք։

Սիքերի մեծամասնությունը մտնում են ջաթերի կաստայի մեջ, որը Փանջաբի խոշորագույն գյուղական կաստան է։ Շատ սիքեր զբաղվում են գյուղատնտեսությամբ և բավականին հաջողակ ֆերմերներ են։

## Ծանոթագրություններ

Կատեգորիա:Հնդկաստանի ազգեր
Խեցգետնակեր փոկ

**Խեցգետնակեր փոկ** կամ **հարավային փոկ-խեցգետնակեր** (), անտարկտիկական փոկ։ Համարվում է խեցգետնակեր փոկերի ցեղի միակ ներկայացուցիչը։

Ըստ որոշ գիտական աղբյուրների, խեցգետնակեր փոկերը ընդհանրապես չեն սնվում խեցգետնակերպերով և նրանց անունը վերցված չէ նրանց խեցգետինով սնվելու հատկություններից։

Այս տեսակները համարվում են աշխարհի ամենաբազմազան փոկերը, որոնք տարածված են գրեթե ամբողջ Անտարկտիդայով և շրջակա անդրծովային տարածքներում։

Ըստ նախնական տվյալների, աշխարհում այժմ գոյություն ունի ավելի քան 40 մլն առանձնյակ։ Չափահաս տեսակների երկարությունը հասնում է 2,2-իվ 2,6 մետրի։ Քաշը հասնում է 200-300 կգ-ի։

Էգերը արուների համեմատ շատ ավելի փոքր են և լինում են առավել մուգ գույների։ Մարմինը պատված է բարակ մաշկով։ Դունչը երկար է ու նեղ։ Ունեն շատ նմանություններ նույն ընտանիքի շատ կաթնասունների հետ։

Ապրում են հիմնականում մեծ խմբերով։

## Պատկերասրահ

Yessss? (15682956922).jpg
The crystal desert (8381966036).jpg
Lobodon carcinophagus on sea ice.jpg
Seal Near Fish Islands.JPG
Phoque crabier - Crabeater Seal.jpg
Krabbenfresser.jpg
Crabeater Seal Scratched by Ice.JPG
Chionis Alba Eating Seal's Excrements.JPG
Antarctica 2013 Journey to the Crystal Desert (8369553897).jpg
Phoques crabiers.ogv


## Ծանոթագրություններ

Կատեգորիա:Գիշատիչներ
Կատեգորիա:Կաթնասուններ
Կատեգորիա:Մաշկոտանիներ
Կատեգորիա:Քորդավորներ
Բրանկուր լը Գրան

**Բրանկուր լը Գրան** (), համայնք Ֆրանսիայում, Պիկարդիա մարզի Էնա գավառում։ Մտնում է Բոեն ան Վերմանդա համայնքի կազմի մեջ։ Համայնքի շրջանը՝ Սեն Կանտեն։

Համայնքի INSEE կոդ՝ *02112*։

## Բնակչություն
Համայնքի բնակչությունը 2010 թվականին կազմում էր 619 մարդ։

## Տնտեսություն
2010 թվականի տվյալներով 391 աշխատունակ տարիքի մարդկանցից (15-64 տարեկան) 271-ը տնտեսապես ակտիվ էին, 120-ը անգործունակ (ակտիվության ցուցանիշը՝ 69,3 %, 1999 թվականին եղել է՝ 62,3 %)։ 271 աշխատունակ բնակիչներից 243 -ը աշխատում էին (136 տղամարդ և 107 կին), անաշխատանք էին 28 -ը։
120 անգործունակ մարդկանցից 39-ը աշակերտներ կամ ուսանողներ են, 42-ը թոշակառու, 39-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բրանկուր լը Գրան 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Դոգ այլենդ (Գամբիա)

**Դոգ այլենդ** (), կղզի Գամբիա գետի գետաբերանի մերձակայքում՝ Արևմտյան Աֆրիկայում։ Պատկանում է Գամբիային։

## Աշխարհագրություն
Դոգ այլենդ կղզին գտնվում է  Գամբիա գետի՝ Ատլանտյան օվկիանոս թափվելու վայրից 13 կիլոմետր հեռավորության վրա։ Գետի հյուսիսային ափից հեռու է 150 մետր։ Մակընթացության ժամանակ կարելի է այնտեղ հասնել նույնիսկ ոտքով։ Կղզին ձվածիրի ձև ունի, երկարությունը 310 մետր է, լայնությունը՝ 110 մետր։ Կղզին չունի մշտական բնակչություն։ Հիմնականում այստեղ կարելի է տեսնել զբոսաշրջիկների, ովքեր երկրի մայրաքաղաք Բոնջուլից գալիս են դիտելու մերձակա ջրերում լողացող դելֆիններին։

Կղզու անվանման համար հիմք է հանդիսացել այնտեղ բնակվող պավիանների ոռնոցը, որը նման է շների հաչոցին։

## Պատմություն
Առաջին եվրոպացին, ով ոտք է դրել կղզի, եղել է վենետիկցի նավապետ Ալվիզե Կադամոստոն, ով ծառայում էր Պորտուգալիայի արքայազն Հենրի Ծովագնացին (1458)։ 1661 թվականին անգլիացի կապիտան Ռոբերտ Հոլմսը, ով ներկայացնում էր բրիտանական առևտրային ընկերության՝ «Արքայական աֆրիկյան ընկերության» շահերը։ Ամուր բերդը գտնվում է կղզու վրա։ հենց ինքը կղզին անվանում է Չարլզ, այն համարելով անգլիացի թագավոր Կարլ երկրորդի տերության մի մասը։ 1816 թվականին բրիտանացի կապիտան Ալեքսանդր դրամաշնորհի նախաձեռնությամբ հարևան կղզու վրա կառուցվում է Սուրբ Մարիամի ամրոցը, որը հիմք հանդիսացավ հակամարտության կարգավորման համար Բանժուլում (այժմ՝ երկիր Բանժուլ, մայրաքաղաք՝ Գամբիա)։ Բերդի կառուցման համար շինարարական նյութեր՝ քար և փայտ Ա. Գրանտը ձեռք է բերել Դոգ Այլնդից։

## Գրականություն
* Ilona Hupe: *Gambia. Kleines Urlaubsparadies in Westafrika. Mit Ausflügen in den Senegal. Der anspruchsvolle Begleiter für Ihre Reise nach Gambia. Reiseführer mit aktuellen Tips und Informationen*. 2. aktualisierte Auflage. Hupe Ilona Verlag, München 1999, ISBN 3-932084-19-5.
* Rosel Jahn: *Gambia. Reiseführer mit Landeskunde. Mit einem Reiseatlas*. Mai, Dreieich 1997, ISBN 3-87936-239-4
* Cartes ITM: *Gambia Map*, Estate Publications, Vancouver 2003, ISBN 1-55341-217-6.
* *Senegal & Gambia. Exakte Höhenlinien, Höhenschichten-Relief, GPS-tauglich, klassifiziertes Straßennetz, Gradnetz und Ortsindex*. Reise Know-How Verlag Rump, Bielefeld 2004, ISBN 3-8317-7123-5, (*Reise-Know-how — World mapping project*).

Կատեգորիա:Գամբիայի կղզիներ
Կատեգորիա:Անմարդաբնակ կղզիներ
Վան (այլ կիրառումներ)

**Վան** անունը կարող է վերաբերել

* Վանի թագավորություն՝ հայկական պետություն Հայկական լեռնաշխարհում, որը գոյություն է ունեցել մ.թ.ա. 9-6-րդ դարերում,
* Վան՝ լիճ Արևմտյան Հայաստանում. Վանի նահանգի վարչական կենտրոնը,
* Վան՝ քաղաք Արևմտյան Հայաստանում. Վանի նահանգի վարչական կենտրոնը,
* Վանի վիլայեթ՝ վարչական միավոր Օսմանյան կայսրությունում,
* Վանի փաշայություն՝ վարչական միավոր Օսմանյան կայսրությունում,
* Վանի նահանգ՝ ժամանակակից վարչական միավոր Թուրքիայում,
* Վան՝ գյուղական համայնք Արցախի Հանրապետության Քաշաթաղի շրջանում,
* Վան՝ այժմ՝ Միլախ՝ գյուղ Նախիջևանի Ինքնավար Հանրապետության  Ջուղայի շրջանում,
* Վան՝ քաղաք Իմերեթի մարզում. Վանի շրջանի վարչական կենտրոնը,
* Վան՝ գյուղ Գուրիայի մարզի Չոխատաուրի շրջանում,
* Վան՝ գյուղ Իմերեթի մարզի Ճիաթուրայի շրջանում,
* Վան՝ գյուղ Իմերեթի մարզի Խարագաուլի շրջանում,
* Վանի շրջան՝ վարչական միավոր Իմերեթի մարզում,
* Վան՝ քաղաք Ֆրանսիայում,
* Վան՝ ազգանվան կցորդ։
Հերերոներ

**Հերերոներ** կամ **մբանդուներ**, հիմնականում Նամիբիայում, ինչպես նաև Բոտսվանայում և Անգոլայում բնակվող ժողովուրդ։ Խոսում են բանտու խմբին պատկանող հերերո լեզվով։

Հերերոների մի մասը բողոքականներ են, իսկ մի մասը դեռևս պահպանում են ավանդական հավատալիքները։ Հիմնականում զբաղվում են անասնապահությամբ, իսկ քաղաքներում՝ առևտրով ու արհեստներով։ Նամիբիայում հերերոները բնակվում են Կմախքների ափին հարակից Կաոկոլենդ չորային մարզում, որտեղ բնակվում են նաև հիմբաները։

1904-1907 թվականներին գերմանական գաղութարարների դեմ հերերոների և հոտենտոտների ապստամբությունը դաժանորեն ճնշվել է, որի ընթացքում կոտորվել է հերերոների ցեղի 80%-ը։

## Ծանոթագրություններ

Կատեգորիա:Աֆրիկայի ազգեր
Կատեգորիա:Էթնիկ խմբեր
Կատեգորիա:Նամիբիայի ազգեր
Անպոն

**Անպոն** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Սեն Սավինյեն կանտոնի կազմի մեջ։

Համայնքի INSEE կոդ՝ 17011։

## Բնակչություն
Համայնքի բնակչությունը 2010 թվականին կազմում էր 340 մարդ։

## Տնտեսություն
2010 թվականի տվյալներով 216 աշխատունակ տարիքի մարդկանցից (15-64 տարեկան) 151-ը տնտեսապես ակտիվ էին, 65-ը անգործունակ (ակտիվության ցուցանիշը 69.9 %, 1999 թվականին եղել է՝ 70.4 %)։ 151 աշխատունակ բնակիչներից 142-ը աշխատում էին (75 տղամարդ և 67 կին), անաշխատանք էին 9-ը (0 տղամարդ և 9 կին)։
65 անգործունակ մարդկանցից 14-ը աշակերտներ կամ ուսանողներ են, 31-ը թոշակառու, 20-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ․ Անպոն 

Կատեգորիա:Ֆրանսիայի համայնքներ
Բրանկուր ան Լաննուա

**Բրանկուր ան Լաննուա** (), համայնք Ֆրանսիայում, Պիկարդիա մարզի Էնա գավառում։ Մտնում է Լան 1 համայնքի կազմի մեջ։ Համայնքի շրջանը՝ Լան։

Համայնքի INSEE կոդ՝ *02111*։

## Բնակչություն
Համայնքի բնակչությունը 2010 թվականին կազմում էր 677 մարդ։

## Տնտեսություն
2010 թվականի տվյալներով 451 աշխատունակ տարիքի մարդկանցից (15-64 տարեկան) 317-ը տնտեսապես ակտիվ էին, 134-ը անգործունակ (Ակտիվության ցուցանիշը — 70,3 %, 1999 թվականին եղել է՝ 64.6 %)։ 317 աշխատունակ բնակիչներից 275 -ը աշխատում էին (146 տղամարդ և 149 կին), անաշխատանք էին 42 -ը։
134 անգործունակ մարդկանցից 43-ը աշակերտներ կամ ուսանողներ են, 58 -ը թոշակառու, 33-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բրանկուր ան Լաննուա 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Անիեր լա Ժիրո

**Անիեր լա Ժիրո** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Սեն Ժան դ՛Անժելի շրջանում։ Մտնում է Սեն Ժան դ՛Անժելի կանտոնի կազմի մեջ։

Համայնքի INSEE կոդ՝ 17022։

## Բնակչություն
Համայնքի բնակչությունը 2010 թվականին կազմում էր 922 մարդ։

## Տնտեսություն
2010 թվականի տվյալներով 600 աշխատունակ տարիքի մարդկանցից (15-64 տարեկան) 443-ը տնտեսապես ակտիվ էին, 157-ը անգործունակ (ակտիվության ցուցանիշը 73.8 %, 1999 թվականին եղել է՝ 73.8 %)։ 443 աշխատունակ բնակիչներից 399-ը աշխատում էին (211 տղամարդ և 188 կին), անաշխատանք էին 44-ը (19 տղամարդ և 25 կին)։
157 անգործունակ մարդկանցից 41-ը աշակերտներ կամ ուսանողներ են, 68-ը թոշակառու, 48-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ․ Անիեր լա Ժիրո 

Կատեգորիա:Ֆրանսիայի համայնքներ
Բանտու լեզուներ

**Բանտու**, լեզվաընտանիք։ Բանտու լեզվաընտանիքն Աֆրիկա մայրցամաքի ամենամեծ լեզվաընտանիքն է, որը տարածված է Աֆրիկայի կենտրոնական և հարավային մասերում։

Այս լեզվաընտանիքին են պատկանում հյուսիսարևմտյան խումբը (բուբե, լունդու, բենգա, ֆանգ և այլն), հյուսիսային խումբը (կոնջո, գանդա կամ լուգանդա, ռունդի, կամբա և այլն), Կոնգո գետավազանի խումբ (կոնգո, նդոնգո, պոտո, նգալա կամ լինգալա և այլն), կենտրոնական խումբ (լուբա, բեմբա, տոնգո և այլն), արևելյան խումբ (նյամվեզի, շամբալա, սվահիլի և այլն), հարավարևմտյան խումբ (զուլու, սոտո, շոնա, վենդա և այլն), արևմտյան խումբ (մբունդու, նդոնգա, լունդա և այլն)։

Ուրույն դիրք է գրավում սվահիլի լեզուն (Տանզանիայում և հարակից վայրերում), որը Հասարակածային Աֆրիկայի արևելյան մասի մի քանի երկրների բնակչության միջցեղային լեզուն է։ Հնչյունական համակարգը հատկանշվում է երաժշտական (տոնային) շեշտի առկայությամբ, որ ունի իմաստատարբերիչ նշանակություն։ Բանտու լեզուների մեծ մասում կա 5-7 ձայնավոր։

Կատեգորիա:Լեզուներ այբբենական կարգով
Կատեգորիա:Աֆրիկյան լեզուներ
Բարձր Էծեր

**Բարձր Էծեր** (), գյուղ Վրաստանում։ Գտնվում է Գուրիայի մարզի Օզուրգեթի շրջանում։

## Դիրք
Գյուղը գտնվում է ծովի մակարդակից 200 մետր բարձրության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 129 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։

## Տես նաև
* Ստորին Էծեր
* Էծեր (Լանչխութի շրջան)
* Չխար-Էծեր
* Էծեր (Թերջոլայի շրջան)

## Ծանոթագրություններ

Կատեգորիա:Վրաստանի գյուղեր
Կատեգորիա:Օզուրգեթի շրջան
Կանանց ձեռներեցության օր

**Կանանց ձեռներեցության օր** (), օր, երբ դիտարկվում և քննարկվում է ձեռներեց կանանց աշխատանքն ու գործունեությունը։ Նշվում է յուրաքանչյուր տարվա նոյեմբերի 19-ին։ Անդրանիկ միջոցառումը կայացել է ՄԱԿ-ի Նյու Յորքի գրասենյակում, ինչպես նաև լրացուցիչ միջոցառումներ են անցկացվում միաժամանակ մի շարք երկրներում։ 144 երկիր նշեց առաջին ԿՁՕ 2014 թվականին։ Կազմակերպությունն ունի դեսպաններ, ինչպես նաև իրականացնում է կրթաթոշակային ծրագրեր։

## Պատմություն
Կանանց ձեռներեցության օրն ստեղծվել և իրականացվել է Ուենդի Դայմոնդի կողմից, երբ նա Հոնդուրասում Ադելանտե հիմնադրամի հետ համատեղ ցածր եկամուտ ունեցող կանանց ապահովում էր միկրո-վարկերով։ ԱՄՆ վերադառնալով՝ նա որոշեց ստեղծել մի բան, որը կաջակցի նման բարեգործական միջոցառումներին։ Առաջին միջոցառումը նախաձեռնվեց 2014 թվականի նոյեմբերի 19-ին և այն անցկացվեց 144 երկրներում։ Fortune պարբերականն այն նկարագրեց որպես «կին ձեռներեցներին աջակցելու և մարտահրավերներին լույս սփռելու գլոբալ շարժում»։ «Forbes» ամսագիրն ..այն բնորոշեց որպես «գործարար, ձեռնարկատեր, փոփոխություններ իրականացնող կանանց գլոբալ ցանցի մոբիլիզացում, ձեռներեց կանանց համայնքի հնարավորությունների ընդլայնում»։ Իրադարձությունը ունեցավ իր «պաշտոնական օրը»։

Անդրանիկ միջոցառումը տեղի է ունեցել Նյու Յորքի ՄԱԿ-ի գրասենյակում, որի ընթացքում հանձնվել են ԿՁՕ անդրանիկ մրցանակները։ Կրթության մարդասիրական մրցանակը հանձնվել է Բարաք Օբամայի տատիկին՝ Սառա Օբամային, կրթության բնագավառում իր երկրում գենդերային հավասարության բնագավառում կատարած աշխատանքի համար։ Մրցանակը հանձնել է դերասանուհի Ուոլիս Կուվենժանեյը։

Ի լրումն տարեկան միջոցառումների, ԿՁՕ հիմնել և իրականացնում է գլոբալ դեսպան նախաձեռնությունը և կրթաթոշակային ծրագիրը, որը ֆինանսավորվում է Կունալ Սուդի կողմից։

Կանանց ձեռներեցության միջազգային օրվա (WED Armenia) Հայաստանի դեսպան է նշանակվել Լիլիթ Ասատրյանը։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Միջազգային կազմակերպություններ
Մշկառնետ

**Մշկառնետ** (), համստերանմանների ընտանիքի կաթնասուն կենդանի է։ Հայաստանում կլիմայավարժեցումը սկսվել է Շիրակի մարզի Արդենիս լճում, այժմ հանդիպում է նաև Արփի լճում և Ախուրյան գետի ու ջրամբարի ափերին։ Բնակվում է ջրափնյա և ծանծաղուտային բուսականությամբ հարուստ բնական և արհեստական, հոսող ու կանգուն ջրատարների, ջրամբարների, ճահիճների, ճահճացած աղբյուրների ափերին՝ կուղբի բներում (հյուղակիկ), բարձր ափի դեպքում՝ բարդ կառուցվածքով հողափոր, հազվադեպ՝ լողացող բներում։

## Արտաքին կառուցվածք
Մարմնի երկարությունը մինչև 36 սմ է, պոչինը՝ 28 սմ, կենդանի զանգվածը՝ մինչև 1, 5 կգ։ Մորթին միագույն է՝ բաց շագանակագույնից սև։ Մեջքի մազածածկը բաժանվում է ստևի և աղվամազի։ Պոչը կողքերից սեղմված է՝ պատված մանր թեփուկներով ու նոսր, կարճ մազածածկով։ Հետին թաթերի մատների արանքում ունի լողաթաղանթ։ Աճուկային շրջանում կան մշկային գեղձեր։ Ունի կիսաջրային կենսակերպ, լավ լողում և սուզվում է (մինչև 12 ր կարող է մնալ ջրի տակ)։

## Սննդառություն
Սնվում է ջրափնյա և ծանծաղուտային բույսերով (գերադասում է եղեգը), բուսական կերի պակասության դեպքում՝ նաև մանր ձկներով, գորտերով, անողնաշարավորներով և այլ կենդանական կերով։ Ակտիվ է մթնշաղին։ Կտղուցի շրջանում արուն արտադրում է մշկաբույր գեղձազատուկ։

## Բազմացում և զարգացում
Բազմանում է տարին 1 -2 անգամ, ունենում միջինը 6-7 ձագ։

Մորթատու կարևորագույն կենդանիներից է։ Մորթին բարձրորակ է։ Երբեմն վնասում է ոռոգման համակարգերը և ամբարտակները։ Տուլարեմիայի, լեպտոսպիրոզի և մարդու այլ վարակների բնական կրող է։ 

Կատեգորիա:Համստերանմաններ
Կատեգորիա:Ասիայի կաթնասուններ
Խարթոս Ներքին

**Խարթոս Ներքին**, գյուղ Արևմտյան Հայաստանում, Բիթլիսի վիլայեթի Մշո գավառում, համանուն դաշտում։ Գտնվում էր Մուշ քաղաքից հյուսիս-արևելք։

## Բնակչություն
1890 թվականին ուներ 40 տուն հայ և 3 տուն քուրդ, իսկ 1909 թվականին՝ 30 տուն հայ և 10 տուն քուրդ բնակիչ։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Զորկա Յորդանովա

**Զորկա Յորդանովա** (, ), բուլղարացի դերասանուհի, Բուլղարիայի ժողովրդական արտիստ։

## Կենսագրություն
Սովորել է Դանիելայի թատերական ստուդիայում, բեմելը կայացել է 1923 թվականին ազգային թատրոնում Լեոնիդ Անդրեևի «Ապտակ ստացողը» ներկայացմամբ։ 1920-ական թվականներին Բուլղարիայի մշակույթի նախարարության կողմից գործուղվել է Վիեննա, Բեռլին, Փարիզ՝ կատարելագործելու թատերական հմտությունները։ Այնուհետև աշխատել է Վազովի անվան Սոֆիայի թատրոնում։

1931 թվականին նկարահանվել է «Անհետ գերեզմաններ» կինոնկարում։ Երիտասարդ տարիքում հիմնականում խաղացել է տանջված երիտասարդ կանանց մելամաղձոտ, ողբերգական դերեր, 1940-1950-ական թվականներին խաղացել է դրամատիկ դերեր։

Հետմահու տպագրվել են նրա հուշերը։

## Գրականություն
* Каракостов С. Очерци за наши артисти. Лириката на Зорка Йорданова // Годишник на ВИТИЗ, т. 5. — София, 1960—1961. — С. 43—73.
* Енциклопедия на българския театър: Актьори, режисьори, драматурзи, сценографи, композитори, педагози, хореографи, критици, театри, институции, печат. — София: Труд, 2008. — С. 198. 

## Արտաքին հղումներ
*Zorka Yordanova

Կատեգորիա:Բուլղարացի դերասանուհիներ
Կատեգորիա:Բուլղարիայի ժողովրդական արտիստներ
Կոստա Մանոյլովիչ

**Կոստա Մանոյլովիչ** (Կոստա, , ), սերբ կոմպոզիտոր, էթնո-երաժիշտ, մանկավարժ, երգչախմբային դիրիժոր։

## Կենսագրություն
Կոստա Մանոյլովիչը ծնվել է 1890 թվականին Կրնևոյում։ Միջնակարգ դպրոցն ավարտելուց հետո ուսումը շարունակել է Սուրբ Սավա սեմինարիայում, որն ավարտել է 1910 թվականին։ Այնուհետև սովորել է սերբական երաժշտական դպրոցում (այժմ՝ Մոկրանյաց երաժշտական դպրոց), որտեղ աշակերտել է Ստեվան Մոկրանյացին։ 1910-1912 թվականներին աշխատել է որպես ուսուցիչ նախ Չուպրիայում, ապա՝ Բելգրադում։ 1912 թվականին ուսումը Մոսկվայում և Մյունիխում շարունակելու համար կրթաթոշակ է ստացել։ Ուսումը երկու անգամ կիսատ է թողել Բալկանյան պատերազմի պատճառով։ Մասնակցել է Առաջին համաշխարհային պատերազմին, 1916 թվականին հիմնել է ռազմական երգչախումբ Կերկիրայում։ 1917-1919 թվականներին սովորել է Օքսֆորդի համալսարանում։

## Ստեղծագործական ուղի
Մանոյլովիչն ստեղծել է *Liturgija za muški hor* («Լիտուրգիա տղամարդկանց երգչախմբի համար») Կրագուևացում Առաջին համաշխարհային պատերազմն սկսվելուց և այն ավարտել է 1916 թվականին Ալբանիայի Ֆիերի քաղաքի ռազմական հոսպիտալում ապաքինվելիս։ 1919-1931 թվականներին ղեկավարել է Բելգրադի երգչախմբային ընկերակցության երգչախումբը։

Եղել է Բելգրադի առաջին երաժշտական ընկերակցության դիրիժորը, 1923-1940 թվականներին՝ Բելգրադի ֆիլհարմոնիկ նվագախմբի և Հարավսլավիայի երգչախմբային միության գլխավոր քարտուղարը։ Մասնակցել է Հարավսլավիայի երաժիշտ հեղինակների ընկերակցության ստեղծմանը, մեծ դեր է ունեցել Բելգրադի երաժշտական ակադեմիայի ստեղծման գործում, 1937-1939 թվականներին եղել է ակադեմիայի առաջին ռեկտորը և դասավանդել է այնտեղ մինչև 1946 թվականը։ Քաղաքական դրդապատճառներով անցել է հարկադիր թոշակի։

Մանոյլովիչը, Մոկրաբյաչը, Կոռնելի Ստանկովիչը, Պետար Կոնյովիչ, Միլոյե Միլոևիչը և Խրիստիչ Ստեվանը սերբական կրոնական երաժշտության առաջին կոմպոզիտորներից են։ Մանոյլովիչի ժամանակակիցները նրան բնորոշել են որպես ավանդապահ։ Մանոյլովիչի 1933 թվականին ստեղծած 6 երգչախմբային երգերի ժողովածուն՝ հիմնված ալբանական ժողովրդական երգերի վրա, անվանվել է «Սկենդերբերգի երգերը» ():

thumbnail|Կոստա Մանոյլովիչի անվան երաժշտական դպրոցը Զեմունում

## Մատենագիտություն
*
*
*
*
*
*
*
*
*

## Ծանոթագրություններ

## Արտաքին հղումներ
* Կոստա Մանոյլովիչի անվան երաժշտական դպրոց

Կատեգորիա:Առաջին համաշխարհային պատերազմի մասնակիցներ
Կատեգորիա:Երաժշտագետներ
Կատեգորիա:Երաժշտական մանկավարժներ
Կատեգորիա:Մանկավարժներ
Կատեգորիա:Սերբ ազգագրագետներ
Կատեգորիա:Սերբ երաժիշտներ
Կատեգորիա:Սերբ կոմպոզիտորներ
Կատեգորիա:Սերբ ուսուցիչներ
Կատեգորիա:Օքսֆորդի համալսարանի շրջանավարտներ